ஆனால் ராஜபக்ச தரப்பில் இருந்து உடனடியாகவே மிரட்டல்கள் பறந்தன. தொலைபேசி எச்சரிக்கைகள் செய்து, தமது பினாமி ஊடகங்களை வைத்து அந்த நிக்காயக்களின் உட்பிரச்சினைகளை கிளப்பினர். அதுமட்டுமன்றி மல்வத்த பட்டத்தின் கீழ் இருந்த 500 பன்சலைகளை அகற்றினர். இறுதியில் இந்த சங்கங்கள் சரணடைந்தன. பெப்ரவரி 16 அன்று “பாதுகாப்பு காரணங்களுக்காக” சங்க சபை கூடுவதை காலவரையறையின்றி ஒத்திவைப்பதாக அறிவித்தது. இன்று வரை அப்படி ஒன்றும் கூட்டப்படவில்லை. மகிந்த காலத்தில் பௌத்த பீடங்கள் தமக்கு எதிராக செயல்படாத வண்ணம் அப்படித்தான் கோலோச்சினார்கள்.